CELEX: 62005CO0407
Language: lv
Date: 2006-04-06
Title: Tiesas rīkojums (ceturtā palāta) 2006. gada 6.aprīlī. # Reyniers & Sogama BVBA pret Belgisch Interventie- en Restitutiebureau un Beļģijas Karaliste. # Lūgums sniegt prejudiciālu nolēmumu: Hof van Cassatie - Beļģija. # Prejudiciāls nolēmums - Reglamenta 104. panta 3. punkta pirmā daļa - Importa nodevu atgūšana - Pierādījums par tranzīta darbības likumību vai par vietu, kur noticis pārkāpums vai nelikumība - Sekas, ja galvenajam atbildīgajam [deklarantam] nav norādīts termiņš šī pierādījuma iesniegšanai. # Lieta C-407/05.

Tiesas (ceturtā palāta) 2006. gada 6. aprīļa rīkojums – Reyniers & Sogama
      (lieta C-407/05)
      Prejudiciāls nolēmums – Tiesas Reglamenta 104. panta 3. punkta pirmā daļa – Ievedmuitas nodokļa piedziņa – Pierādījums par darījuma likumību vai par pārkāpuma vai nelikumības vietu – Sekas šo pierādījumu iesniegšanas termiņa nenorādīšanai deklarācijas iesniedzējam
      Preču brīva aprite – Kopienas tranzīts – Kopienas ārējais tranzīts (Padomes Regulas Nr. 222/77 36. panta 3. punkts un Regulas Nr. 2726/90 34. pants; Komisijas Regulas
         Nr. 1062/87 11.a pants un Regulas Nr. 1214/92 49. pants) (sal. ar 21.–26. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Hof van Cassatie van België
                – Komisijas 1987. gada 27. marta Regulas (EEK) Nr. 1062/87 par Kopienas tranzīta procedūras ieviešanu un atsevišķiem šīs
                  procedūras vienkāršojumiem (OV L 107, 1. lpp.) 11.a panta, kas ievietots ar Komisijas 1990. gada 29. maija Regulas (EEK) Nr. 1429/90,
                  ar ko groza Regulu (EEK) Nr. 1062/87 (OV L 137, 1. lpp.), 1. pantu, Padomes 1990. gada 17. septembra Regulas (EEK) Nr. 2726/90
                  par Kopienas tranzītu (OV L 262, 1. lpp.) 34. panta un Komisijas 1992. gada 21. aprīļa Regulas Nr. 1214/92 par Kopienas tranzīta
                  procedūras ieviešanu un atsevišķiem šīs procedūras vienkāršojumiem (OV L 132, 1. lpp.) 49. panta interpretācija – Ievedmuitas
                  nodokļa piedziņa – Nosūtītājas iestādes paziņojums, kas adresēts deklarācijas iesniedzējam, to aicinot iesniegt pierādījumus
                  par darījuma likumību vai pārkāpuma vietu – Termiņa nenorādīšana – Sekas attiecībā uz paziņojuma likumību un muitas parāda
                  piedziņu.
               
            Rezolutīvā daļa:
      Padomes 1976. gada 13. decembra Regulas (EEK) Nr. 222/77 par Kopienas tranzītu 36. panta 3. punktu, ko groza ar Padomes 1990. gada
         22. februāra Regulu (EEK) 474/90, lai atceltu tranzītpaziņojuma iesniegšanu, šķērsojot Kopienas iekšējo robežu, aplūkojot
         to kopsakarā ar Komisijas 1987. gada 27. marta Regulas (EEK) Nr. 1062/87 par Kopienas tranzīta procedūras ieviešanu un atsevišķiem
         šīs procedūras vienkāršojumiem 11.a pantu, ko groza ar Komisijas 1990. gada 29. maija Regulu (EEK) Nr. 1429/90 par Kopienas
         tranzītu, kā arī Padomes 1990. gada 17. septembra Regulas (EEK) Nr. 2726/90 par Kopienas tranzītu 34. pantu, aplūkojot to
         kopsakarā ar Komisijas 1992. gada 21. aprīļa Regulas (EEK) Nr. 1214/92 par Kopienas tranzīta procedūras ieviešanu un atsevišķiem
         šīs procedūras vienkāršojumiem 49. pantu, ir jāinterpretē tādējādi, ka nosūtītājai iestādei ir obligāti jānorāda deklarācijas
         iesniedzējam triju mēnešu termiņš, kurā šai iestādei var tikt iesniegti pieradījumi par tranzīta darījuma likumību vai par
         pārkāpuma vai nelikumības vietu, informējot kompetentās iestādes, kā dēļ kompetentās iestādes var veikt piedziņu tikai, ja
         ir skaidri norādījušas deklarantam, ka viņa rīcībā ir trīs mēneši, lai iesniegtu šos pierādījumus, un ja šie pierādījumi netika
         iesniegti šajā termiņā.